„Skupljajući plastične čepove pomažemo i mi“

Od početka ove školske godine, naša škola sudjeluje u jednom posebnom projektu. Većina učenika možda i nije svjesna da sudjelujući u njemu čini dobro djelo pa smo odlučili napraviti intervju s našom profesoricom prirode/biologije Sanjom Žutinić koja će nam reći što to čini naša škola, a i mi učenici, i o kakvom je projektu riječ.

Profesorice Žutinić, kakvom je projektu riječ?
 „Riječ je o projektu „Plastičnim čepovima do skupih lijekova“ koji provodi Udruga oboljelih od leukemije i limfoma Hrvatske (UOLL). Udruga već dvije godine prikuplja plastične čepove i skladišti ih za pokretanje projekta za reciklažu. Prodajom tih proizvoda ili reciklirane sirovine financira se nabavka skupih lijekova za liječenje teških bolesti u slučaju kada to ne financira HZZO.“

Tko sudjeluje u tom projektu?
 „U tom projektu sudjeluju svi učenici naše škole, tijekom čitave ove školske godine, a pridružuju se i druge škole, vrtići, podružnice Caritasa na području cijele Hrvatske, različite tvrtke. Skupljajući plastične čepove pomažemo i mi.“

Koji je cilj projekta?
 „Jedna od vrijednosti do kojih nam je stalo, koji nastojim razvijati u našoj školi je solidarnost. Učenike educiramo, potičemo na važnost ovog projekta da s ciljem zaštite okoliša istovremeno učine dobro djelo.“

Lana Ćato, 8.d